Store demonstrasjoner før toppmøtet mellom Trump og Putin
Mandag møtes president Donald Trump og president Vladimir Putin til det planlagte toppmøte i Helsingfors i Finland . Flere tusen demonstranter samler seg til til sammen 16 forskjellige demonstrasjoner søndag og mandag. Trump har tidligere uttalt at de vil diskutere Syria, Ukraina og «andre temaer». Demonstrantene bærer bannere med som spiller på Trumps slagord. Finnene vil både gjøre verden og menneskerettighetene «great again». Andre krever at Trump stopper krig, og ikke mennesker - med en henvisning til innvandrerfamiliene som skilles på USAs grenser. Politiet forventer flere demonstrasjoner utover mandagen. 1 av 5FLERE TUSEN DEMONSTRANTER: Søndag har tusenvis av demonstranter møtt opp for å demonstrere mot toppmøtet mellom Trump og Putin. Det er ventet flere demonstrasjoner mandag. INTS KALNINS / X02120 Helsinkis ordfører er ikke redd for demonstrasjonene og påpeker at Finland har en lang historie med fredelige demonstrasjoner, skriver nyhetsbyrået Reuters. For sikkerhetsskyld har politiet kalt inn ekstra styrker fra hele landet. Flere politifolk har vært nødt til å avbryte ferien. – Putin og Trump er noen av de mektigste lederne som får mest oppmerksomhet. Derfor blir sikkerhetstiltakene ekstra store, sier politioverbetjent i Helsingforspolitiet, Pekka Höök, ifølge Aftonbladet. Höök forklarer at de har bedt om hjelp fra andre politiområder i Finland, i tillegg til andre myndigheter. Trump har tidligere vært i England og Skottland , hvor til sammen flere titalls tusen demonstranter tok til gatene for å uttrykke sin misnøye med presidenten.
Det foregår store demonstrasjoner flere steder i Helsingfors i forkant av toppmøtet mellom Trump og Putin. Politiet har kalt inn styrker fra hele landet.